钦定古今图书集成/明伦汇编/氏族典/第085卷 > 胡德济
## 钦定古今图书集成/明伦汇编/氏族典/第085卷 > 胡德济

按《明外史胡大海传》：“太祖克婺州，禁酿酒，大海子首
犯之，太祖怒，手刃之。及关住复被杀，大海遂无后。养
子德济，字世美，不详其何许人，大海率以归太祖。大
海既下信州，太祖以德济为行枢密院同佥，使守之。
会处州降将李祐之叛张士诚，闻浙东乱，遣其将吕
珍寇诸全，德济往救之，珍遂遁去。擢浙江行省参知”
政事，移守新城。又擢浙江行省右丞。未几，改左丞。从
徐达出定西，驻兵沈儿峪。元人夜劫砦，德济失利，械
至京师。帝念旧功，释之。复以为都指挥使，使镇陕西。
卒。